กทม.ออกประกาศ สั่งปิดสถานที่ ฉบับที่ 13 เน้น สนามชนไก่-ชนโค-กัดปลา 
ผู้ว่าฯกทม.ลงนามประกาศ สั่งปิดสถานที่ เป็นการชั่วคราว (ฉบับที่ 13) มีผลตั้งแต่วันนี้ ปิด สนามชนไก่-ชนโค-กัดปลา จะเปิดได้ ต้องมีมาตรการป้องกันโควิด-19 เข้มข้น และเสนอผู้ว่าฯกทม.พิจารณาเป็นรายๆ ไปวันที่ 31 ก.ค. พล.ต.อ.อัศวิน ขวัญเมือง ผู้ว่าราชการกรุงเทพมหานคร ได้เซ็นลงนามในหนังสือประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 13)ตามที่ได้มีประกาศเรื่อง การขยายระยะเวลาการประกาศสถานการณ์ฉุกเฉินในทุกเขตท้องที่ทั่วราชอาณาจักร (คราวที่ 4) ลงวันที่ 29 กรกฎาคม 2563 โดยขยายระยะเวลาการบังคับใช้ประกาศสถานการณ์ฉุกเฉินในทุกเขตท้องที่ทั่วราชอาณาจักรออกไปจนถึงวันที่ 31 สิงหาคม 2563 และประกาศใช้ข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 13) ลงวันที่ 31 กรกฎาคม 2563 นั้นเพื่อเป็นการป้องกันการแพร่ระบาดของโรคโควิด-19 และดำเนินการให้เป็นไปตามข้อกำหนดดังกล่าวข้างต้น อันเป็นการปกป้องความมั่นคงปลอดภัยทางด้านการสาธารณสุขของประเทศ และป้องกันมิให้เกิดการระบาดระลอกใหม่ที่อาจมีความรุนแรง และสร้างความเสียหายแก่เศรษฐกิจของประเทศ อาศัยอำนาจตามความในมาตรา 35 (1) แห่งพระราชบัญญัติโรคติดต่อ พ.ศ.2558 ประกอบกับข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 13) ลงวันที่ 31 กรกฎาคม 2563 ผู้ว่าราชการกรุงเทพมหานคร โดยความเห็นชอบของคณะกรรมโรคติดต่อ กรุงเทพมหานคร ตามมติที่ประชุมครั้งที่ 16/2563 เมื่อวันที่ 31 กรกฎาคม 2563 จึงให้ปิดสถานที่เป็นการชั่วคราว และให้ผู้เกี่ยวข้องปฏิบัติตามมาตรการป้องกันโรคให้มีผลตั้งแต่ 1-31 สิงหาคม 2563
ผู้ว่าฯกทม.ลงนามประกาศ สั่งปิดสถานที่เป็นการชั่วคราว (ฉบับที่ 13) มีผลตั้งแต่วันนี้ ปิด สนามชนไก่-ชนโค-กัดปลา จะเปิดได้ ต้องมีมาตรการป้องกันโควิด-19 เข้มข้น และเสนอผู้ว่าฯกทม.พิจารณาเป็นรายๆ
กทม.,ปิดสถานที่เป็นการชั่วคราว,อัศวิน ขวัญเมือง,โควิด-19,ไวรัสโคโรนา,ประกาศกทม.,ไฮไลต์ไวรัสโคโรน่า,ข่าวทั่วไป